stanford-oval/wikipedia huggingface dataset:
הרוח במעטפת (מאנגה)
עיבודים למדיות אחרות

לאורך השנים יצאו לשווקים גם מספר ספרים המכילים איורי קונספט רבים של העולם של הרוח שבמעטפת.
ב-17 ביולי 1997 יצא לשווקים משחק הווידאו "הרוח שבמעטפת" אשר פותח על ידי חברת Exact והיה מיועד לפלטפורמת המשחק פלייסטיישן.
אולפן האנימציה Production I.G הפיק מספר עיבודי אנימה שונים לרוח שבמעטפת. העיבוד הראשון שלה היה סרט האנימה עטור השבחים משנת 1995 בבימויו של מאמורו אושי. הסרט הצליח להציג את הסיפור הסדרה לקהל בינלאומי נרחב ונחשב לאחד מסרטי האנימה הטובים בכל הזמנים. בשנת 2004 יצא לאקרנים סרט המשך בשם "הרוח במעטפת 2: תמימות".
בין השנים 2002 עד 2003 שודרה ביפן סדרת האנימה "הרוח במעטפת: תסביך עצמאות" אשר הכילה סיפורים מקוריים וכללה שתי עונות עם 52 פרקים בסך הכל.
עיבוד לייב אקשן הוליוודי יצא לאקרנים ב-31 במרץ 2017 בכיכובה של סקרלט ג'והנסון בתפקיד מוטוקו "מייג'ור" קוסנאגי.
ראו גם

סייברפאנק
הערות שוליים

↑  "The Ghost in the Shell". Kodansha Comics. ארכיון מ-28 במאי 2018. נבדק ב-27 במאי 2018. {{cite web}}:  (עזרה)
↑  "THE GHOST IN THE SHELL - INTRODUCTION | Ghost in the Shell Official Global Site". THE GHOST IN THE SHELL - INTRODUCTION | Ghost in the Shell Official Global Site (ביפנית). ארכיון מ-12 ביוני 2024. נבדק ב-2024-06-14. {{cite web}}:  (עזרה)
↑  近未来ポリスアクションの決定版『攻殻機動隊』の公式スマホケースが登場！！ (הודעה לעיתונות) (ביפנית). Basic Inc. 31 באוקטובר 2013. ארכיון מ-22 ביולי 2021. נבדק ב-22 ביולי 2021 – via PR Times. {{cite press release}}:  (עזרה)
↑  「ゴースト・イン・ザ・シェル」特集 弐瓶勉インタビュー. Comic Natalie (ביפנית). Natasha, Inc. 6 במרץ 2017. ארכיון מ-22 ביולי 2021. נבדק ב-22 ביולי 2021. {{cite web}}:  (עזרה)
↑  攻殻機動隊（1） (ביפנית). Kodansha. ארכיון מ-12 בנובמבר 2013. נבדק ב-13 באוקטובר 2012. {{cite web}}:  (עזרה)
EDonkey

רשת eDonkey (הידועה גם כרשת eDonkey2000 או eD2k) היא רשת שיתוף קבצים מבוזרת מסוג עמית לעמית (P2P) אשר נוצרה ופותחה במקור בשנת 2000 על ידי המפתחים האמריקאים ג'ד מק'קאלב (אנ') והפופולריות שלה הייתה בשיאה בתחילת העשור הראשון של המאה ה-21.
פונקציונליות

היתרון הגדול ביותר של רשת eDonkey הוא בשיתוף קבצים גדולים במיוחד בין משתמשים, ולוודא שאותם הקבצים יהיו זמינים להורדה במשך תקופת זמן ארוכת טווח. בדומה לרוב רשתות השיתוף, גם רשת eDonkey היא רשת מבוזרת, מכיוון שאין שרת מרכזי לרשת המארח את כל הקבצים. כמו כן, הקבצים לא מאוחסנים בשרת מרכזי אלא מוחלפים ישירות בין משתמשי הקצה. הקבצים ברשת eDonkey מחולקים לחלקים קטנים יותר, והמשתמשים מסוגלים להוריד את החלקים שונים של הקבצים ממספר מקורות בו-זמנית, ובכך להגדיל את מהירות ההורדה.
רשת eDonkey מדרגת גם את המהימנות ואת מהירויות ההעלאה/הורדה של המשתמשים השונים ברשת, ובכך מסייעת למשתמשי הקצה לבחור מקורות אמינים להורדות שלהם.
תוכנות לקוח

לאורך השנים פותחו תוכנות לקוח רבות, כולל מספר תוכנות חינמיות, אשר עושות שימוש ברשת eDonkey/eDonkey2000:
aMule - פיצול מוצלח מ-lMule אשר העתיק במלואו את הממשק והתחושה של eMule.
eDonkey2000 - תוכנת לקוח מקורית אשר הפיתוח שלה בינתיים הופסק.
eMule - תוכנות לקוח חינמית אשר פותחה בראש ובראשונה למערכת ההפעלה Windows בה ניתן כיום להשתמש במערכות ההפעלה של לינוקס (תחת Wine ). ישנם מודים רבים לתוכנה.
eMule Plus - תוכנת לקוח חינמית (GPL) למערכת ההפעלה Windows המבוססת באופן רופף על תוכנת הלקוח eMule אשר מכילים פיצ'רים חדשים וממשק משופר. לתוכנה אין שום קשר ישיר לתוכנת אימיול המקורית.
Hydranode - תוכנת לקוח חינמית הפועלת במספר רשתות ובמספר פלטפורמות.
iMule - תוכנת לקוח אנונימית של eMule אשר עושה שימוש ברשת I2P.
JMule - תוכנת לקוח חינמית מבוססת ג'אווה אשר פועלת במספר פלטפורמות.
Jubster - תוכנת לקוח מרובת רשתות למערכת ההפעלה Windows.
lMule (מכונה גם Linux Mule) - תוכנת לקוח המבוססת על eMule אשר פותחה בראש ובראשונה למערכות לינוקס.
Lphant - תוכנת לקוח של eDonkey ו-BitTorrent, הפועלת במספר פלטפורמות.
eAnt - פיצול מוצלח של תוכנת הלקוח Lphant אשר מכילה שיפורים משמעותיים אשר בוצעו במטרה לאפשר שימוש בקוד מקור פתוח.
MLDonkey - תוכנת לקוח חינמית הפועלת במספר רשתות ובמספר פלטפורמות.
Morpheus - תוכנת לקוח לשיתוף קבצים במערכת ההפעלה Windows.
Pruna (לשעבר MediaVAMP) - תוכנת לקוח בשפה הקוריאנית המבוססת על eMule.
Shareaza - תוכנת לקוח חינמית לשיתוף קבצים אשר פועלת במספר רשתות, תומכת ברשתות Gnutella2 ו-Gnutella P2P, וכמו גם בפרוטוקול BitTorrent, בנוסף ל-eD2k. התוכנה מאפשרת לבצע חיפוש במספר רשתות לתוכן זמין להורדה, והיא מכילה גם דפדפן אינטרנט הפועל כמנהל הורדות. התוכנה תומכת בפרופילי משתמש, בגישה לקבצים מרחוק, מכילה פיצ'ר צ'אט ופילטר חיפוש מתקדם.
xMule (מכונה גם X11 Mule) - פיצול של lMule. מכיל יותר אפשרויות מ-lMule אך גם פחות ידידותי למשתמש. פיתוח התוכנה הופסק בינואר 2009.
qMule - תוכנת לקוח מרובת פרוטוקולים הפועלת במספר פלטפורמות אשר עושה שימוש הן ברשת eDonkey והן ברשת BitTorrent.
חוקיות

בדומה לרשתות שיתוף קבצים רבות מסוג עמית לעמית (P2P), גם רשת eDonkey התמודדה לאורך השנים בפני אתגרים משפטיים בשל הכמות העצומה של התכנים, אשר מוגנים בזכויות יוצרים, אשר שותפו באמצעות הרשת. הדבר הוביל בהדרגה לביקורת ניכרת מצד בעלי זכויות היוצרים ולפעולות משפטיות נגד אנשים וגופים הקשורים לרשת eDonkey.
בספטמבר 2006, חברת MetaMachine Inc, אשר במסגרתה פיתח ג'ד מק'קאלב את רשת eDonkey, הגיעה להסדר עם איגוד תעשיית ההקלטות האמריקאי (RIAA) במסגרתו החברה ומנהליה הבכירים הסכימו "להפסיק לאלתר להפיץ את eDonkey, eDonkey2000, Overnet וגרסאות אחרות של התוכנה אחרות" והסכימה לשלם 30 מיליון דולרים ל-RIAA על מנת שהיא לא תתבע על הפרת זכויות יוצרים.
ראו גם

שיתוף קבצים ברשתות עמית לעמית
הערות שוליים

↑  "A Hard Ride For eDonkey - Bloomberg". Bloomberg.com. 24 באוקטובר 2005. ארכיון מ-2017-01-03. נבדק ב-2017-01-03. {{cite news}}:  (עזרה)
↑  "Nouveau client officiel eDonkey et interview". אורכב מ-המקור ב-2016-04-16.
↑  "EXCLUSIVITE : Interview du créateur d'eDonkey ! - Numerama". 3 במאי 2002. ארכיון מ-3 בינואר 2017. נבדק ב-3 בינואר 2017. {{cite web}}:  (עזרה)
↑  "Hydranode Project". hydranode.com. ארכיון מ-2009-02-05. נבדק ב-2009-07-29.
↑  qmule/qmule, 2023-06-18, נבדק ב-2024-01-18
↑  "EDonkey File-Sharing Network Is Shut Down". Los Angeles Times. 13 בספטמבר 2006. נבדק ב-5 במאי 2018. {{cite news}}:  (עזרה)
All In One (צמד מוזיקלי)

| --- | --- |

יניר אוחנה ולירן כליפא
 מוקד פעילות:  תל אביב, ישראל ישראל
 תקופת הפעילות:  מ-2016
 סוגה:  טראנס פסיכדלי • מוזיקה אלקטרונית
 חברת תקליטים:  • WERONE RECORDS
 שיתופי פעולה בולטים:  בלסטויז  שלומי ברג
All In One (בעברית: אול אין ואן) הוא צמד מוזיקלי ישראלי בין-לאומי בתחום המוזיקה האלקטרונית, המתמחה בז'אנר הפסיטראנס. הצמד המורכב מהישראלים לירן כליפא ויניר אוחנה.
הצמד זכה להצלחה בינלאומית ושיתף פעולה עם אמנים מובילים בתעשייה כמו בלסטויז, שלומי ברג ואחרים.
All in one ידועים בזכות סגנון המשלב צלילים פסיכדליים, מקצבי פרוגרסיב ומלודיות המושפעות מהתרבות הישראלית והברזילאית.
השם All In One ("הכל באחד") מסמל את שילוב הסגנונות שבין הדור הוותיק של מוזיקת טראנס שאליו משתייך יניר, מול הדור החדש אליו משתייך לירן והסגנון הפרוגרסיב הברזילאי שהוא מביא איתו.
הלוגו של All in One
ביוגרפיה

לירן כליפא (נולד ב-13 במאי 1996) גדל בקרית מלאכי הוא החל את דרכו המוזיקלית בגיל צעיר, ובמהלך שנות נעוריו החל להתנסות ביצירת מוזיקה אלקטרונית, ועם הזמן התעמק בז'אנר הפסייטראנס.
יניר אוחנה (נולד ב-10 בספטמבר 1982) גדל גם הוא בקרית מלאכי, והחל את דרכו המוזיקלית בגיל 17, מהלך שנות נעוריו החל להתנסות ביצירת מוזיקה אלקטרונית, ועם הזמן התעמק בז'אנר הפסייטראנס.
בשנת 2016 נפגשו לירן ויניר במסיבת טבע והקימו את "All in One".
All in one הופיעו בפסטיבלים מובילים ברחבי העולם, כגון
Baoba Festival, Garden Festival, UltraTrance Festival, Element Festival, Voov.
בראיון לפודקאסט בדובאי, סיפרו השניים שבצעירותם היו מבלה במסיבות טבע ברחבי ישראל, ומשם שאבו השראה לסגנונות הטראנס שהיום באים לביטוי בפרויקט.
ב-2016 קראו לעצמם Toxic VS Skunk – Legend Of Kremlin, שילוב של הפרויקט של יניר (Skunk) ו-Toxic – שם הפרויקט של לירן באותה תקופה. עוד סיפרו, כי בהיותם אנשים מאמינים, הם הקפידו לא להופיע בחו"ל בשבתות, זאת חרף העובדה כי פסטיבלים מתקיימים לרוב בסופ"ש.
קריירה

בנוסף להופעות בפסטיבלים בישראל ובחו"ל, שיתף הצמד פעולה עם מוזיקאים מוכרים בז'אנר והוציא מספר אלבומים וסינגלים שזכו להצלחה ולהערכה מצד הקהל וכיום נהנים מכ 75000 מאזינים חודשיים בספוטיפיי.
השיר שלהם "Black" נחשב ללהיט אדיר דווקא בברזיל. נכון לדצמבר 2024, יש לשיר כ-3 מיליון האזנות בספוטיפיי, ו-2.5 מיליון צפיות ביוטיוב.
בינואר 2025 שחחרו את All In One את הסינגל "Follow your dreams" עם Freak show.
דיסקוגרפיה > אלבומים

Chakra (2023)
דיסקוגרפיה > סינגלים (רשימה חלקית)

Follow your dreams (2025)
Sefa de donde (2024)
New world (2024)
Connect (2024)
Yo (2024)
Make you Fly (2024)
Day & night (2023)
Bang Bang (2023)
Poropopo (2023)
Don't let me go (2023)
Music (2023)
הערות שוליים

↑  All In One toca Pedro Sampaio na mineira Boombay e gera discussão entre os fãs » House Mag, ‏2024-03-13 (ב־Brazilian Portuguese)
↑  Psy In Dubai Podcast |, Youtube (באנגלית)
↑  כתבה על הצמד|, באתר Angeles.co.il
↑   Black: All In One, Youtube, ‏2024-12-30 (באנגלית אמריקאית)
All In One, Brazil 2022
בן-ציון בן-משה

| --- | --- |

בן משה, 2022
 לידה:  19 בפברואר 1943 י"ד אדר תש"ג המנדט הבריטי רחובות, פלשתינה (א"י)
 פטירה:  5 באוגוסט 2024  (בגיל 81) א' אב תשפ"ד ישראל כפר סבא, ישראל
 מדינה:  ישראל
 לאום:  יהודי
 מקום מגורים:  כפר-סבא
 עיסוק:  בעל חנות ספרים ייחודית וחשובה בכפר סבא המיועדת לשימור
 שפות היצירה:  עברית
 תחום כתיבה:  שירה ותרגום
 זרם ספרותי:  שירה לירית
 הושפע מ:  בתחילת דרכו הושפע עמוקות מחיים נחמן ביאליק ולאחר מכן מנתן אלתרמן. החל משנות השבעים מורה דרכו וחברו הטוב היה נתן זך עד סוף ימיו
 בת זוג:  חנה בן משה
 צאצאים:  טל גיל ושלי
 פרסים והוקרה:  ייצג את ישראל בפסטיבל שירי משוררים בהנהלתו האמנות של נתן זך בשנת 2003 במשכנות שאננים בירושלים
 https://sites.google.com/view/benzionbenmoshe/home
בן-ציון בן-משה
חנות הספרים כפר סבא מראה מן החוץ
חנות הספרים כפר סבא מראה מן הפנים
בן-ציון בן-משה (19 בפברואר 1943 – 5 באוגוסט 2024) היה משורר, מתרגם ועורך ספרותי ישראלי.
ביוגרפיה

בן-ציון בן-משה נולד בעיר עדן שבתימן ועלה עם הוריו לישראל באניית סוחר כשהוא תינוק בן-יומו. הוא גדל בעיר רחובות ובהיותו בן שבע שנים נשלח ללמוד בישיבה בכפר חב"ד. לאחר פיגוע הירי שהתרחש בבית הכנסת בו שהה עזב את הישיבה במצוות אביו והתחנך בקיבוצים שדות-ים ובארי במסגרת עליית הנוער. בשנות ה-70 של המאה ה-20 הקים בכפר סבא את החנות הראשונה שהתמקדה בספרי קריאה ואמנות בלבד.
ספר שיריו הראשון זריחת הזיכרון עכשיו ראה אור ב-1982 בהוצאת שוקן וספר שיריו האחרון סונטות ושירים אחרים ראה אור בשנת 2023, שנה לפני מותו, בהוצאת "חנות הספרים".
ב-1987 הקים בית הוצאה לאור בשם "חנות הספרים" במטרה לפרסם "ספרות מקור ושירה עברית, של משוררים וסופרים צעירים בישראל, וכן תרגומים של יצירות מופת מספרות העולם".
הרבה לתרגם מאנגלית: את מרבית יצירותיו של אוסקר ויילד וכן רבות מיצירותיו של לורד ביירון. בשנותיו האחרונות עסק בתרגום שירתו של ג'ון קיטס.
נפטר ב-5 באוגוסט 2024 בגיל 81, והובא למנוחות בבית העלמין פרדס חיים בעיר כפר סבא בה התגורר.
ספריו

זריחת הזיכרון עכשו (ירושלים: שוקן, תשמ״ב 1982)
רישומי חורף מאמצע הקיץ, 1982–1989 (ירושלים: כרמל, תש״ן 1989)
לקט, שכחה ופאה: 1982–1998 (כפר סבא: חנות הספרים, 1998)
סונטות: אוגוסט 2001 – אפריל 2002 (כפר סבא: חנות הספרים, 2002)
נגן מות וחמת חלילים: סונטות, מאי 2003 – מרץ 2005 (כפר סבא: חנות הספרים, תשס״ה 2005)
שירים מגן העדן: סונטות, דצמבר 2011 – פברואר 2012 (כפר סבא: חנות הספרים, תשע״ב 2012)
כל הסונטות ושירים אחרים (כפר סבא: חנות הספרים 2023)
תרגומים

טלוויזיה / ז'אק לאקאן; פתח-דבר והארות - ז׳אק-אלן מילר; עורך מדעי - מרקו מאואס (כפר-סבא: חנות הספרים, תשנ״ב 1992)
ממעמקים; הבלאדה מכלא רדינג / אוסקר ויילד (כפר סבא: חנות הספרים, תשנ״ג 1993)
ארבע יצירות מופת / אוסקר ויילד (כפר-סבא: חנות הספרים, 1998)
תמונתו של דוריאן גריי / אוסקר ויילד (כפר-סבא: חנות הספרים, 1998)
סיפורי אגדה / אוסקר ויילד (כפר-סבא: חנות הספרים, 1999)
סונטות / שקספיר. על הסונטות / אוסקר ויילד (כפר סבא: חנות הספרים, 2000)
האמת של המסכות: <שירות ומסות> / אוסקר ויילד (כפר סבא: חנות הספרים, 2001)
מעבר לגדר: <כתבים על חירות האדם> / פול רובסון (כפר סבא: חנות הספרים, 2001)
כל השירים / אוסקר ויילד (כפר-סבא: חנות הספרים, 2003)
כל המחזות / אוסקר ויילד (כפר סבא: חנות הספרים, 2006)
דה פרופונדיס / אוסקר ויילד (כפר סבא: חנות הספרים, תשס״ט 2009) <״מסות, פרקי ספרות, מכתבים, הבלדה מכלא רדינג״; תרגמו מאנגלית והוסיפו הערות בן-ציון בן-משה, טלי פונטוביץ׳>
דון חואן / לורד ביירון (כפר סבא: חנות הספרים, 2018)
לורד ביירון/ שעות של בטלה ואחרים (כפר סבא: חנות הספרים, 2020)
עריכה והוצאה לאור

המילים והדברים: קונטרס לשירה, ספרות, אמנות ותרגום (כפר סבא: חנות הספרים, 1997)
אהבה, שטנה וסמים קלים: שירים / אביה בן-דוד (תל אביב: סיטרא אחרא, 2003)
היום אני כלב מדבר על אהבה: מחזורי שירים / דניאל סטברו (כפר סבא: חנות הספרים, 2001)
תמונה משפחתית / בן ציון צוקר (כפר סבא: חנות הספרים, תשס״ח 2008) <נובלות>
שירים בקצב הג'אז / יצחק רוסו (כפר סבא: חנות הספרים, תשע״ח 2018)
ספר השירים / יפעת אמוץ-לוי (כפר סבא: חנות הספרים, 2019)
לידה כפרית: (אודיסאה) / ד"ר איוון אברהם שוורץ (כפר סבא: חנות הספרים, 2019)
האיש שחשב שהוא אלוהים: השתקפויות / אבי פרידה (כפר סבא: חנות הספרים, 2020)
הערות שוליים

↑  איש הספר בן ציון מחנות הספרים המיתולוגית בכפר סבא הלך לעולמו - ירוק - רשת מקומונים בשרון, באתר ירוק - רשת מקומונים בשרון, ‏7 באוגוסט 2024
↑  אתר הוצאת הספרים
| --- | --- |
בקרת זהויות :  NLI: 987007294336305171  BnF: cb155271332 (data)  ISNI: 0000 0001 1208 9987  LCCN: nr91014221  NLA: 35603413  VIAF: 49081937   WorldCat (עם VIAF): 49081937
מפלגות בניו זילנד

ממסד המפלגה בפוליטיקה של ניו זילנד היא מערכת מפלגות נרחבת אשר הלכה והתרחבה עם השנים בעיקר עם תחילת המאה ה-20.
לרוב חברי הפרלמנט של ניו זילנד ובייחוד בית הנבחרים הם חברי המפלגות השונות. עם זאת, אין חוק מחייב הקובע שעל חבר פרלמנט להיות חבר במפלגה, מה שמאפשר גם להיבחר כעצמאי.
מאז שנות ה-30 שלטו בעיקר בזירה הפוליטית של ניו זילנד שתי המפלגות הגדולות (המפלגה הלאומית של ניו זילנד, ומפלגת הלייבור של ניו זילנד). ב-1996 עם שינוי הבחירות לשיטה יחסית נוצר קשת מפלגות רחבה אשר מקנה גם למפלגות קטנות ייצוג משמעותי בפרלמנט.
המפלגה הלאומית של ניו זילנד

המפלגה הלאומית של ניו זילנד הוקמה בשנת 1936, היא מפלגת מרכז-ימין והיא אחת משתי המפלגות הגדולות בניו זילנד יחד עם מפלגת הלייבור.
על פי אתר המפלגה, "המפלגה הלאומית שואפת לביטחונה, שגשוגה והצלחתה של ניו זילנד שבה נוצרים הזדמנויות לכל הניו זילנדים להגשים את מטרותיהם האישיות ואת חלומותיהם".
עוד במצע המפלגה ניתן למצוא קווי מדיניות של הורדת נטל המס, הפחתת תשלומי הרווחה, קידום כלכלת השוק, החזרה או שמירה על מדיניות הביטחון המסורתית באמצעות בריתות עם מדינות המערב וקידומו של קנה מידה אחיד של אזרחות לכל הניו זילנדים ("חוק אחד לכולם" - One law for all).
המפלגה הלאומית שואפת להשאיר בניו זילנד את אזרחיה בעלי המיומנויות המקצועיות ולמשוך את אזרחיה המתגוררים מעבר לים לשוב הביתה. המפלגה מציעה לשפר את מערכת האבחון המקצועי של המהגרים ולהפוך את שירותי ההגירה ליעילים יותר ברמה בינלאומית ולהחזיר את האמון בהם.
המפלגה הלאומית החלה את דרכה כשבסיס התמיכה בה הגיע הן מהמגזר העירוני והן מהמגזר הכפרי. מאז ומתמיד היא פנתה הן למעמדות הכפריים והן למצביעי המעמד הבינוני העליון.
מפלגת הלייבור של ניו זילנד

מפלגת הלייבור של ניו זילנד היא מפלגה סוציאל-דמוקרטית בניו זילנד ואחת משתי המפלגות הראשיות בפוליטיקה של ניו זילנד. המפלגה הוקמה ב-1916 ובכך היא המפלגה הפוליטית הוותיקה ביותר מבין המפלגות הפעילות ב-2023 בניו זילנד.
על פי חוקת המפלגה מ-2014, מפלגת הלייבור קיבלה על עצמה את עקרונות הדמוקרטיה הסוציאליסטית, הכוללים בין היתר: שוויון חברתי, כלכלי, תרבותי, פוליטי ומשפטי, ללא קשר למעמד כלכלי או חברתי.
המפלגה הירוקה של ניו זילנד

המפלגה הירוקה היא מפלגה ירוקה הפועלת בניו זילנד.
על פי מצע המפלגה, מפלגת הירוקים פועלת להגן על האקלים, לשקם את הטבע, להגן על חיות הבר המקומיות, לבנות דיור חם ובמחיר סביר, לוודא שלכל אדם יש מספיק כדי לחיות חיים טובים, ולבנות סביבה טבעית שטובה עבור כולם.
ACT ניו זילנד

ACT ניו זילנד (איגוד הצרכנים ומשלמי המיסים) היא מפלגת ימין-ליברלית שנוסדה ב-1993.
לפי מצע המפלגה מפלגת ACT פועלת לבנות סביבה קהילתית בטוחה יותר, מערכת חינוך באיכות בינלאומית-מערבית, קיצוץ בהוצאות המגזר הציבורי, הקלה בנטל מס, צמצום בירוקרטיה ורגולציה, מערכת חוקים אחידה ללא הבדלי גזע, ותמיכה במגזר הכפרי.
המפלגה המאורית

היא מפלגה פוליטית בניו זילנד הדוגלת בזכויותיהם של הילידים המאורים של ניו זילנד. המפלגה המאורית מאמינה ששיטות הילידיים יכולים לעזור לפתוח את רווחתם של ניו זילנד. המדיניות של המפלגה מאמינה שמטרתה לספק את רווחתם של כולם, מתוך הכרה שחייבים לשפר את איכות חייהם של המאורי אם ברצונה של ניו זילנד להיות אומה מגוונת, מאושרת ובריאה באמת.
הערות שוליים

1 2 3 4  NZ national Party, vision, המפלגה הלאומית של ניו זילנד
1 2  Labour Party, "Labour: Constitution and Rules", 2014, עמ' 4
↑  Our 2023 Priorities, Green Party of Aotearoa New Zealand (באנגלית)
↑  Co-governance - ACT for Real Change, www.realchange.nz
↑  Policy, Te Pāti Māori 2021 (באנגלית)
סמל המפלגה הלאומית של ניו זילנד
סמל מפלגת הלייבור הניו זילנדית
סמל המפלגה הירוקה של ניו זילנד
סמל מפלגת ACT
ביות

ערך זה עוסק בהיווצרות מין של בעל חיים או צמח עקב התערבות מכוונת של האדם. אם התכוונתם להכוונת נשק מונחה אל מטרתו, ראו .
קציר דגנים באמצעות בקר מבוית – ציור קיר ממצרים העתיקה מסביבות שנת 1422 לפנה"ס
ביות (מהמילה בית) הוא תהליך התערבות מכוונת ידי אדם הנעשה עבור שינוי תכונותיהם הפיזיולוגיות והתנהגויותיהם הטבעיות של חיית בר או צמח בר. בהליך זה, ההתאמה לצורכי האדם הביות מעצים תכונות המועילות לאדם וממזער תכונות המפריעות לו, או המפחיתות את יעילות ניצול המין לתועלת האדם. תוצאה של הביות ייתכן ותהיה זן חדש מאותו מין, שכפול גנטי שונה במראהו של המין, או אף מין זהה בשינוי יחיד במאפייניו ההתנהגותיים. בעלי חיים וצמחים מבויתים, הם אורגניזמים שההתנהגות, הפיזיולוגיה או אורח חייהם שונו כתוצאה משליטת האדם בתנאי מחייתם ותנאי הרבייה שלהם. לרוב, נדרשים דורות רבים עבור הפיכת השינויים לקבועים, אך יש המתרחשים כעבור דורות ספורים. בני-אדם שלטו וטיפלו באוכלוסיות בעלי-חיים וצמחים ממגוון סיבות: ייצור מזון, כגון, חיטה, תירס, עצי פרי וירקות שונים, או ניצול מוצרים חשובים אחרים, כגון, פרווה, צמר, כותנה או משי, כעזר בעבודתו ופעילותו של  האדם (כלבי עבודה למיניהם, בהמות עבודה שונות), ולהנאה ושעשוע כחיות מחמד או כצמחי נוי.
במקרים רבים לאורך הליך הביות, מפתחים הזנים המבויתים תלות באדם עד לאי-מסוגלות לשרוד בסביבתם הטבעית במקום מוצאם. מקרים דומים מעין אלו, בהם נצפו דורות רבים של התפתחות עצמאית בסביבה אנושית בתוך עיר או שדות מעובדים וללא התערבות מכוונת, הובילו ליצירת זן חדש שהשינויים שחלו בו אינם מאפשרים לו לשרוד בסביבה שאינה אנושית.
תהליך הביות

הקהילה המדעית נחלקת באשר לאופן הפעולה של תהליך הביות בין ברירה טבעית לברירה מלאכותית, ומקומו של האדם בתהליך: אלו הטוענים כי מוטציות שאינן בשליטת בני אדם אחראיות ליצירת זנים של בעלי חיים או צמחים המועילים לאדם, ואחרים שהוכיחו כיצד רבייה סלקטיבית זהירה יכולה להביא לרבים מהשינויים הקשורים לביות. שתי התאוריות אינן סותרות אחת את רעותה. מוטציות השייכות לברירה טבעית אכן שיחקו תפקיד מרכזי ביצירת זנים מבויתים של מינים מסוימים, כפי שרבייה סלקטיבית, מבית ברירה מלאכותית, תרמה רבות לתהליך הביות לאורך ההיסטוריה.
ביות החיטה הוא דוגמה מצוינת לתפקידן של מוטציות כגורם מכריע. גרגרי חיטת הבר נופלים לקרקע כדי להזריע את החיטה מחדש כשהיא בשלה, בעוד גרגרי החיטה המבויתת נותרים על הגבעול ומחייבים התערבות חיצונית. ראיות מעידות ששינוי משמעותי זה הוא תוצאה של מוטציה מקרית בתחילת הביות של החיטה. חיטה בעלת מוטציה זו הייתה מועילה יותר לאיכרים, והפכה לבסיס לגידול זנים שונים של חיטה מבויתת שהתפתחו מאז. הצלחת המוטציה של חיטת הבר גרמה לחשיבה כי ייתכן שמוטציות היו הבסיס למקרים אחרים של ביות. כגון, הסוגיה של הגורם לכך שזאבים  מפחדים פחות ולהתקרב יותר אל האדם, עד כדי אכילת שיירי מזון שהשליך האם מקורו במוטציה.  האם היא הבסיס להתפתחותם של יחסים סימביוטיים בין הזאב שנמצאו לו מקורות מזון קלים להשגה והאדם, שגילה את חשיבות הלהקה לזאבים שלכד ואת יכולותיהם להזהיר מפני אויב מתקרב, לעזור בציד, לשאת משאות, לספק חום ולהגדיל את מלאי המזון שלו? התפתחותה הטבעית של מערכת היחסים הזו היא להניח למוכשרים ולמתונים ביותר מבין הזאבים להישאר בגבולות ההתיישבות, והם שהחלו להתפתח לזני הכלבים הקיימים היום. אותו תהליך יכול היה לקרות בברירה טבעית ללא מוטציה: זאבים שלא חששו להתקרב לבני אדם ולאכול את השאריות זכו ליתרון על זאבים אחרים וסיכוי טוב יותר לשרוד ולהעביר את התכונה הזו לדורות הבאים. גם כאן החל תהליך הביות באופן טבעי, לפני התערבות האדם.
עם זאת, חוקרים אחרים טוענים שרבייה סלקטיבית ולא מוטציה או בחירה טבעית מסבירה בצורה הטובה ביותר את תהליך הביות. הראיות הידועות ביותר לרבייה סלקטיבית מגיעות מניסוי שערך הזואולוג הרוסי דמיטרי בלאייב Dmitry Belyayev בשנות ה-50 של המאה ה-20. הצוות שלו עסק במשך שנים רבות בהרביית השועל הכסוף, ובחר רק את הפרטים המתונים שהראו שאינם מפחדים מבני אדם. לאחר כעשרים דורות, בלאייב הראה שאלו שנבחרו היו בעלי התגובות החיוביות ביותר לבני אדם. האוכלוסייה הסופית הייתה של שועלים שהתנהגותם ומראם היה שונה באופן משמעותי מהאוכלוסייה שאתה התחיל' אף שלא התקרבו לרמת הקשר של זאבים, שועלים אלה כבר לא פחדו מבני אדם, נענעו את זנבם וליקקו את ידי מטפליהם האנושיים.
הצלחת ניסוי זה אינה מחייבת הצלחה בכל תהליך של רבייה סלקטיבית. ניסיונות לביית סוגים שונים של חיות בר, הזברה למשל, נכשלו לחלוטין. נראה כי לא ניתן להסביר את התהליך ההיסטורי של הביות על ידי עיקרון אחד בלבד. סביר להניח שמכלול גורמים אחראים לתוצאה הסופית של הביות.
ביות של בעלי חיים

במשך שנים רבות חיו ההומינידים ובעלי החיים בטבע זה לצד זה ואף ניזונו זה מזה. משערים כי הביותים הראשונים היו פרי תועלת הדדית שהפיקו האדם והחיה ממערכת היחסים המשותפת ולא מתוך כוונה, או רצון מודע. לדוגמה: הזאב התריע מפני הגעת טורפים וזכה בתמורה לשאריות מהציד. חיית הטרף הראשונה והיחידה שבויתה היא הזאב. מעריכים שביותו החל בסביבות שנת 10,000 לפנה"ס, בתרבות הנאטופיתאף שראיות מראות קשר בין האדם לזאב במרוצת 150,000 שנה.
החיה הראשונה שבויתה על ידי בני אדם הייתה הכלב,  לפני לפחות 15,000 שנה. בעלי חיים אחרים, כולל עיזים, כבשים ופרות, בויתו לפני כ-11,000 שנה. בקרב ציפורים, התרנגולת בויתה לראשונה במזרח אסיה, לכאורה לצורך קרבות תרנגולים, לפני כ-7,000 שנה. הסוס עבר ביות לפני כ-5,500 שנה במרכז אסיה כבהמת-עבודה. בקרב חסרי חוליות, תולעת המשי ודבורת הדבש המערבית בויתו לפני למעלה מ-5,000 שנה להפקת משי ודבש, בהתאמה.
תהליך הביות והברירה המלאכותית נועדו לגרום לבעלי החיים המבויתים לעבור שינויים התנהגותיים ופיזיים, כך שיתאימו לצרכיו של האדם. המהפכה החקלאית, שעיקרה מעבר מחיי נדודים בחבורות של ציידים-לקטים להתיישבות של קבע וחקלאות מקומית הכוללת גידול בעלי חיים ורעייה, נשאה את הצורך להתאים אותם לחיים בצוותא עם האדם – הביות, מחד; ומאידך, היה הביות בין הגורמים שאפשרו לאדם את המעבר להתיישבות של קבע. בין בעלי החיים שבויתו היו שנותרו ללא שינוי בהתנהגותם הטבעית (כגון דבורי דבש), כאלו שעברו שינוי חלקי (חתולים) ואלו שעברו תהליך הסתגלות מלא לצורכי האדם (כל חיות המשק והכלבים) והתנהגותם שונה לחלוטין מחיי קרוביהן שחיים עדיין חיי בר.
ביות צמחים

בשל חשיבות החקלאות לבני אדם, בויתו צמחים לראשונה כבר 10,500–10,000 לפני זמננו, בתקופה הנאוליתית הקדם-קראמית, באזור הסהר הפורה שבמזרח התיכון. הצמחים הראשונים שבויתו היו החיטה הדו-גרגרית (Emmer, Triticum turgidum) והחיטה החד-גרגירית
(Einkorn, T. monococcum). מאוחר יותר תורבתה השעורה  לאחר מכן תורבתו קטניות כמו אפונה  וצמחים בעלי השפעה על התודעה בויתו בשלב מוקדם, כמו האופיום, הקנאביס והגפן ליין.  המזרח התיכון היה מתאים במיוחד לסוגי צמחים אלו: האקלים היבש היה מתאים לזרעים גדולים, והגיוון בגובה הקרקע אפשר מגוון של סוגים. תוך כדי הביות החלו בני האדם לעבור מחברת נוודים ציידים-לקטים לחברה חקלאית מיושבת. שינוי זה הוביל, כעבור 4,000 או 5,000 שנה, לבניית ערי המדינה הראשונות ולהתפתחות תרבותית ענפה.
הביות היה תהליך הדרגתי, תהליך של ניסוי וטעייה שהתרחש באיטיות. במשך הזמן החלו לביית גם עצים קטנים כמו זית, גפן, תאנה ותמר, שבויתו כבר בתקופה הכלקוליתית, לפני 6,800–6,300 שנה[דרוש מקור]. עצי פרי אלו בויתו באזור הלבנט, ומיד אחר כך התפשטו מערבה לכיוון יוון, והתבססו סביב אגן הים התיכון. תפוח, אגס, שזיף ודובדבן נכנסו יחסית מאוחר לחקלאות, רק באלף הראשון לפנה"ס[דרוש מקור]. כניסתם של עצים אלו לתרבות חלה רק לאחר גילוי טכניקת ההרכבה המתוחכמת, המשמשת עד היום לריבוי וגטטיבי מוצלח. גם לאחר ביות עצי הפרי, הם ניתנים לגידול רק באזורים רחבים מעט מן האזורים האקלימיים המקוריים אליהם הם מותאמים לצמיחת בר. ישנם צמחים שלא בויתו עד לתקופה האחרונה, כמו אגוז המקדמיה והפקאן.[דרוש מקור] בחלקים שונים של העולם בויתו סוגי צמחים שונים זה מזה. באמריקה הצפונית והדרומית היו המאכלים הבסיסיים של בני האדם הקישוא, התירס והעדשים. במזרח אסיה היו האורז והסויה הגידולים החשובים ביותר. ישנם אזורים בעולם, כמו אוסטרליה, שבהם לא בויתו זנים מקומיים כלל. במשך אלפי השנים, הזנים המבויתים נעשו שונים מאוד מאבות הבר שלהם. קלח התירס הוא כעת גדול עשרות מונים מגודלו של אב הבר שלו. הבדל דומה יש בין תותי הבר לבין התות המבוית.[דרוש מקור]